ชุมพล โลหะชาละ

พลตำรวจเอก ชุมพล โลหะชาละ (หงศ์ โลหะชาละ) เป็นนายตำรวจและนักการเมืองชาวไทย เริ่มชีวิตการงานเป็นนายตำรวจอารักขาของ จอมพล ป. พิบูลสงคราม แต่สุดท้ายกลายเป็นนายตำรวจใกล้ชิดกับราชสำนัก เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลของสัญญา ธรรมศักดิ์ 2 สมัย และในรัฐบาลบาลของพล.อ. เกรียงศักดิ์ ชมะนันทน์ และเป็นอดีตรองอธิบดีกรมตำรวจ

**ประวัติ**
พล.ต.อ. ชุมพล โลหะชาละ เดิมชื่อ หงส์ โลหะชาละ สำเร็จการศึกษาจากโรงเรียนเทพศิรินทร์ และจบโรงเรียนนายร้อยในปี 2483204
ถึงแก่อนิจกรรมเมื่อวันที่ 6 กรกฎาคม พ.ศ. 2544 อายุ 83 ปี และมีงานพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันที่ 29 ตุลาคม พ.ศ. 2544 ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าฯ ให้ พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระองค์

**การงานและบทบาททางการเมือง**
พล.ต.อ. ชุมพล เป็นคนสนิทของจอมพล แปลก พิบูลสงคราม เขาเป็นหนึ่งในสามคนที่ได้ติดตาม จอมพล แปลก พิบูลสงคราม หลบหนีโดยเดินทางไปโดยรถยนต์ประจำตัวนายกรัฐมนตรียี่ห้อฟอร์ด รุ่นธันเดอร์เบิร์ดไปทางจังหวัดตราด และว่าจ้างเรือประมงลำหนึ่งเดินทางไปที่เกาะกง ประเทศกัมพูชา เมื่อครั้งเกิดรัฐประหารในประเทศไทย พ.ศ. 2500 อย่างไรก็ดีเมื่อเขากลับไปรายงานตัวที่พระนคร เขาไม่ถูกลงโทษ204
หลังจากพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จฯ ต่างประเทศหลังจากจอมพล สฤษดิ์ ธนะรัชต์ ฟื้นฟูพระราชอำนาจ เขาตามเสด็จฯ แทบทุกครั้งในฐานะนายตำรวจราชสำนัก ซึ่งรวมถึงตามถวายอารักขาการเสด็จฯ เยี่ยมราษฎรทั่วประเทศ204–5 ในช่วงนั้นเขาเป็นผู้บัญชาการตำรวจสอบสวนกลาง205
ต่อมาได้รับแต่งตั้งเป็นสมาชิกวุฒิสภา ในปี พ.ศ. 2511 ต่อมาเป็นรัฐมนตรีช่วยว่าการกระทรวงมหาดไทย ในรัฐบาลของนายสัญญา ธรรมศักดิ์ ในปี พ.ศ. 2516 และในปี พ.ศ. 2517 ซึ่งเป็นรัฐบาลที่ประกอบขึ้นจากผู้ที่พระมหากษัตริย์ไว้วางพระราชหฤทัย205 เขาได้เลื่อนเป็นรองอธิบดีกรมตำรวจในปี 2519205 ในคดีการเมืองที่เขาคุมอยู่นั้น คดีที่ผู้เสียหายเป็นฝ่ายซ้ายจะตามจับผู้ใดไม่ได้ ซึ่งรวมถึงคดีฆ่าแขวนคอพนักงานการไฟฟ้าที่จังหวัดนครปฐมในวันที่ 24 กันยายน 2519 ด้วย แต่ถ้าเป็นฝ่ายขวาจะตามจับได้ทุกราย205–6
ในเหตุการณ์ 6 ตุลา (2519) เขาเป็นผู้สั่งการให้ตำรวจสลายการชุมนุมของนักศึกษาในมหาวิทยาลัยธรรมศาสตร์199 ทั้งนี้แม้ว่าสุธรรม แสงประทุม และนักศึกษาที่ถูกกล่าวหาว่าหมิ่นพระบมเดชานุภาพยอมมอบตัวแล้ว202 พฤติกรรมของเขาสะท้อนชัดเจนว่าต้องการปราบนักศึกษาให้สิ้นซากหรือลบชื่อศูนย์กลางนิสิตนักศึกษาแห่งประเทศไทย203
กระทั่งได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของ พล.อ. เกรียงศักดิ์ ชมะนันทน์ ในปี พ.ศ. 2522 จนถึงปี พ.ศ. 2523

**ยศและตำแหน่ง**

**ยศ**
 1 สิงหาคม พ.ศ. 2483 - ร้อยตำรวจตรี- 5 พฤศจิกายน พ.ศ. 2489 - ร้อยตำรวจเอก- 1 ตุลาคม พ.ศ. 2514 - พลตำรวจโท

**ตำแหน่ง**
 ??? - ผู้บัญชาการตำรวจสอบสวนกลาง- 26 กุมภาพันธ์ พ.ศ. 2516 - ผู้ช่วยอธิบดีกรมตำรวจ

**ครอบครัว**
พลตำรวจเอก ชุมพล เป็นบิดาของ ร้อยตำรวจตรี เกรียงศักดิ์ โลหะชาละ อดีตประธานสภากรุงเทพมหานครและอดีตปลัดกรุงเทพมหานคร (เสียชีวิตแล้ว) และ พันตำรวจตรี สุรศักดิ์ โลหะชาละ สารวัตรแผนกฝึกอบรม กองกำกับการอำนวยการ กองบังคับการนครบาลเหนือ กองบัญชาการตำรวจนครบาล (เสียชีวิตแล้ว)

**เครื่องราชอิสริยาภรณ์**

**เครื่องราชอิสริยาภรณ์ไทย**
2493

**เครื่องราชอิสริยาภรณ์ต่างประเทศ**
 เยอรมนีตะวันตก :
** พ.ศ. 2498 - 80x80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 4- พม่า :
** พ.ศ. 2499 - 80x80px เครื่องอิสริยาภรณ์แห่งสหภาพพม่า ชั้นสิธุ (ฝ่ายพลเรือน)- อิตาลี :
** พ.ศ. 2505 - 80x80px เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2- ฝรั่งเศส :
** พ.ศ. 2505 - 80x80px เครื่องอิสริยาภรณ์เล็ทวล นัวร์ ชั้นที่ 2- รัฐสเปน :
** พ.ศ. 2505 - 80x80px เครื่องอิสริยาภรณ์กิตติคุณฝ่ายพลเรือน ชั้นนายทัพ- เดนมาร์ก :
** พ.ศ. 2505 - 80x80px เครื่องราชอิสริยาภรณ์แดนเนอโบร ชั้นที่ 3- นอร์เวย์ :
** พ.ศ. 2505 - 80x80px เครื่องราชอิสริยาภรณ์นักบุญโอลาฟ ชั้นตริตาภรณ์- สวีเดน :
** พ.ศ. 2505 - 80x80px เครื่องราชอิสริยาภรณ์วาซา ชั้นที่ 3- เบลเยียม :
** พ.ศ. 2505 - 80x80px เครื่องราชอิสริยาภรณ์กูโรนน์ ชั้นที่ 3- ลักเซมเบิร์ก :
** พ.ศ. 2505 - 80x80px เครื่องราชอิสริยาภรณ์กูโรนน์เดอเชน ชั้นที่ 3- เนเธอร์แลนด์ :
** พ.ศ. 2505 - 80x80px เครื่องราชอิสริยาภรณ์ออเรนจ์-นัสเซา ชั้นที่ 3- อาร์เจนตินา :
** พ.ศ. 2505 - 80x80px เครื่องอิสริยาภรณ์นายพลซาน มาร์ติน ผู้ปลดปล่อย ชั้นตริตาภรณ์

**อ้างอิง**
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ตำรวจชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:ผู้ได้รับเหรียญจักรมาลา
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:ผู้ลี้ภัยชาวไทย